Kommunenivå

Kommunale styringsdokumenter som legger føringer for tjenester i kommunen, og må ses i sammenheng med tidlig innsats for utsatte barn og unge.

Handlingsprogram:

Hensikten med kommunens handlingsprogram er å sikre at kommunens tilbud og tjenester innenfor de ulike områdene er kunnskapsbaserte og samordnede, samt å sikre at kommunen oppfyller lovens krav.

En handlingsplan kan bidra til å styrke kunnskaps- og handlingsgrunnlaget ved at det etableres forpliktende samarbeid mellom sektorer, faggrupper og forvaltningsnivåer.

Kommunale eller interkommunale handlingsplaner blir dermed et redskap for å sikre at kommunene utvikler tilrettelagte og helhetlig tilbud ved å:

* sette fokus på innsatsbehov i kommunen
* styrke og samordne kompetanse i kommunen og
* iverksette tiltak som kan gjøre hjelpeinstansene bedre i stand til å forholde seg til sammensatte problemstillinger

En handlingsplan uttrykker kommunens mål for utvikling på området, beskriver virkemidler for å nå målene, bestemmer hvem som er deltakere i arbeidet, konkretiserer forpliktelser og spesifiserer ansvar. Planen bør synliggjøre konkrete tiltak som finnes i kommunen, og beskrive hvordan kommunen skal gå frem for å etablere nye tiltak. Planen bør også inneholde informasjon om hvordan kommunen skal gå fram for å evaluere måloppnåelse.

*Kommunens styringsdokumenter finner du her:*

[*https://www.vestby.kommune.no/styringsdokumenter.516097.no.html*](https://www.vestby.kommune.no/styringsdokumenter.516097.no.html)